Karl II

Karl II (født , død 5. februar 1818), i Sveriges kongerekke Karl XIII, av fyrstehuset Holstein-Gottorp, var konge av Sverige fra 1809 og Norges konge fra 1814 frem til sin død i 1818. Han ble den første kongen over Norge og Sverige etter at unionen trådte i kraft.

Han overtok den svenske tronen etter nevøen Gustav IV Adolf som var blitt arrestert i mars 1809 og avsatt av Riksdagen senere samme år.Magnus A. Mardal: Gustav 4 Adolf fra Store norske leksikon

 Familie 
Karl II var sønn av kong Adolf Fredrik av Sverige og Louise Ulrike av Preussen og  
bror av Gustav III, Fredrik Adolf og Sofia Albertina.Lars Roar Langslet: Karl 2 fra Norsk biografisk leksikonAdolf Fredrik av Sverige i Nordisk familjebok

Etter at Gustav var blitt konge støttet Karl brorens statskupp i 1772 og ble belønnet med tittelen hertug av Södermanland.

7. juli 1774 giftet han seg med sin kusine Hedvig Elisabeth. Ekteskapet kom i stand etter påtrykk fra broren Gustav som på dette tidspunkt ikke hadde fått noen barn og det var nødvendig å sikre arven til tronen.I 1778 fikk imidlertid Gustav sønnen Gustav Adolf.

Karl og Hedvig Elisabeth fikk etter mer enn 20 års ekteskap sønnen Karl Adolf i 1798. Han fikk tittelen hertug av Värmland, men gutten levde bare noen dager.

 Drapet på Gustav III 
Under den russisk-svenske krigen i 1788–1790 tjente Karl som admiral. Han hadde kontakter med ledende menn innen opposisjonen, men det er fremdeles ikke klarlagt om han kjente til eller støttet planene om å myrde broren Gustav III i 1792. Karl overtok som formynder for den mindreårige tronfølgeren Gustav IV Adolf men trakk seg tilbake da Gustaf Adolf ble myndig. Etter at Gustav IV Adolf ble avsatt overtok han som konge i 1809.

 Mangel på tronfølger 
Ettersom kongeparet ikke hadde noen barn, bestemte Riksdagen at de skulle adoptere en sønn. De adopterte derfor Christian August av Holstein-Sonderburg-Augustenburg og ved hans død i 1810 den franske feltmarskalken Jean-Baptiste Bernadotte, som etterfulgte kongen som Karl III Johan.

På grunn av Karls dårlige helse tok Karl Johan over store deler av kongens plikter fra han kom til Sverige. Kongen var redusert og nesten senil dement etter et slagtilfelle noen år tidligere.

 Stamtavle 

 Referanser 

 Litteratur 
 Isaksen, Trond Norén. «Kong Carl XIII – den første unionskongen», Historie 3/2012, s. 14–38.

 Eksterne lenker 

 Om Karl 2, fra Norsk biografisk leksikon
 «Carl XIII 1814-1818», fra «Myntherrer» hos dokpro, Universitetet i Oslo

Kategori:Huset Holstein-Gottorp
Karl 02
Karl 13
Kategori:Karl XIIIs orden
Kategori:Ordenen av det gyldne skinn
Kategori:Riddere av Elefantordenen
Kategori:Personer fra Stockholm
Kategori:Fødsler i 1748
Kategori:Dødsfall i 1818